Polisie is gereed vir Oscar Pistorius-verhoor | Maroela Media
Die polisie het Woensdag gesê hulle is gereed vir die moordverhoor van Oscar Pistorius.
"Ons het al die nodige bewyse wat ons tot dusver ingesamel het, en kan die dossier nou hof toe stuur," het genl.maj. Tebello Mosikili gesê. "Ons het baie goeie vordering gemaak."
Sy het gesê 'n spesiale taakspan, wat haarself insluit, is opgestel om op die saak te fokus tot die einde toe. "Ons is gereed om hof toe te gaan," het Mosikili gesê.
Pistorius se verhoor sal na verwagting vanaf 3 tot 20 Maart in die hooggeregshof in Pretoria aangehoor word. Hy word daarvan aangekla dat hy sy meisie, Reeva Steenkamp, op Valentynsdag verlede jaar in 'n badkamer in sy huis doodgeskiet het. Pistorius het verlede jaar tydens sy borgtogaansoek aangevoer dat hy Steenkamp vir 'n inbreker aangesien het.
Verlede maand is berig dat Pistorius se prokureurs glo vir byna ses maande lank met Steenkamp se familie onderhandel oor 'n finansiële skikking. Albei partye het na bewering geweier om kommentaar te lewer oor die besonderhede, insluitend die bedrag wat oorweeg word weens die sensitiewe aard daarvan. Steenkamp het glo haar ouers finansieel bygestaan.
Video: Pedofiele in Masedonië mag nou gekastreer word
Ek dink dis laag van haar familie dat hy vir hulle moet sorg,hulle moes jare terug al na hulle self kon kyk,wat 'n skande.ek hoop die saak word nou afgehandel;net hy en die reg sal weet wat werklik die waarheid is,en kan aan gaan,as hy moet straf uit dien,moet sy pa dan vir hulle sorg.Hoeveel arm mense is daar en sukkel en hulle was bekommerd oor DSTV,wil n rykmans lewe voer met ander mense se geld.Ek dink die regte manier is ,as hy gevonnis word loop die melkkan leeg.
Glad nie vreemd dat hulle 'n "voorbeeld" van Oscar wil maak nie, maar is dit geregverdig? Hoekom word daar nie kanale aangebied vir horsake waar moordenaars en verkragters en aanvallers, ook gewys word vir die hele nasie, nie? Ek vra maar net.